Komission asetus (EY) N:o 421/2002, annettu 6 päivänä maaliskuuta 2002, sokerialan varastointikustannusten korvausmäärään sovellettavan erityisen valuuttakurssin vahvistamisesta helmikuuksi 2002



Virallinen lehti nro L 064 , 07/03/2002 s. 0011 - 0012



Komission asetus (EY) N:o 421/2002, annettu 6 päivänä maaliskuuta 2002, sokerialan varastointikustannusten korvausmäärään sovellettavan erityisen valuuttakurssin vahvistamisesta helmikuuksi 2002 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(1), ottaa huomioon erityisistä yksityiskohtaisista säännöistä maatalouden muuntokurssin soveltamiseksi sokerialalla 30 päivänä kesäkuuta 1993 annetun komission asetuksen (ETY) N:o 1713/93(2), sellaisena kuin se on viimeksi muutettuna asetuksella (EY) N:o 1509/2001(3), ja erityisesti sen 1 artiklan 3 kohdan, sekä katsoo seuraavaa: (1) Sokerialan varastointikustannusten tasausjärjestelmää koskevista siirtymäkauden toimenpiteistä 26 päivänä syyskuuta 2001 annetun komission asetuksen (EY) N:o 1878/2001(4) 1 artiklassa säädetään, että sokerialan yhteisestä markkinointijärjestelystä 13 päivänä syyskuuta 1999 annetun neuvoston asetuksen (EY) N:o 2038/1999(5), sellaisena kuin se on muutettuna komission asetuksella (EY) N:o 1527/2000(6), 8 artiklaa sovelletaan edelleen markkinointivuodelta 2000-2001 markkinointivuoden 2001-2002 lukuun siirrettyyn sokeriin. (2) Asetuksen (ETY) N:o 1713/93 1 artiklan 2 kohdassa säädetään, että asetuksen (EY) N:o 2038/1999 8 artiklassa tarkoitettu varastointikustannusten korvausmäärä on muunnettava kansallisiksi valuutoiksi käyttämällä erityistä maatalouden muuntokurssia, joka saadaan laskemalla pro rata temporis varastointikuukauden aikana sovellettujen maatalouden muuntokurssien keskiarvo. Tämä erityinen maatalouden muuntokurssi on vahvistettava joka kuukausi edelliseksi kuukaudeksi. 1 päivästä tammikuuta 1999 sovellettavien korvausmäärien osalta on samana päivänä käyttöön otettavan maatalouden euromääräisen valuuttajärjestelmän vuoksi syytä vahvistaa muuntokurssit ainoastaan niille erityisille valuuttakursseille, joita käytetään euron ja niiden jäsenvaltioiden kansallisten valuuttojen, jotka eivät ole ottaneet yhtenäisvaluuttaa käyttöön, välillä. (3) Kyseisten säännösten soveltamisesta seuraa, että erityinen valuuttakurssi, jota käytetään varastointikustannusten korvausmäärän muuntamiseen kansallisiksi valuutoiksi, vahvistetaan helmikuuksi 2002 tämän asetuksen liitteen mukaisesti, ON ANTANUT TÄMÄN ASETUKSEN: 1 artikla Erityinen valuuttakurssi, jota käytetään muunnettaessa asetuksen (EY) N:o 2038/1999 8 artiklassa tarkoitettu varastointikustannusten korvausmäärä kansalliseksi valuutaksi, vahvistetaan helmikuuksi 2002 tämän asetuksen liitteen mukaisesti. 2 artikla Tämä asetus tulee voimaan 7 päivänä maaliskuuta 2002. Sitä sovelletaan 1 päivästä helmikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä maaliskuuta 2002. Komission puolesta Franz Fischler Komission jäsen (1) EYVL L 349, 24.12.1998, s. 1. (2) EYVL L 159, 1.7.1993, s. 94. (3) EYVL L 200, 25.7.2001, s. 19. (4) EYVL L 258, 27.9.2001, s. 9. (5) EYVL L 252, 25.9.1999, s. 1. (6) EYVL L 175, 14.7.2000, s. 59. LIITE 6 päivänä maaliskuuta 2002 annettuun komission asetukseen sokerialan varastointikustannusten korvausmäärään sovellettavan erityisen valuuttakurssin vahvistamisesta helmikuuksi 2002 Erityinen valuuttakurssi >TAULUKON PAIKKA>